ai4bharat/Pralekha huggingface dataset:
কয়লামন্ত্রক
কোল ইন্ডিয়া দূষণ কমাতে আরও উদ্যোগী হয়েছে - ডিজেল চালিত ডাম্পারগুলি এলএনজি-তে রূপান্তরণের লক্ষ্যে একটি পাইলট প্রোজেক্ট গ্রহণ করেছে
নতুন দিল্লি, ১ নভেম্বর, ২০২১
কার্বন নিঃসরণের পরিমাণ আরও কমিয়ে আনতে রাষ্ট্রায়ত্ত্ব কোল ইন্ডিয়া লিমিটেড তার ডিজেল চালিত সমস্ত ডাম্পার তরল প্রাকৃতিক গ্যাস বা এলএনজি-তে রূপান্তরণের লক্ষ্যে উদ্যোগ গ্রহণ করেছে। ডাম্পার বা বৃহদায়তন লরির মাধ্যমে খনি থেকে কয়লা সরবরাহ করা হয়। উল্লেখ করা যেতে পারে, কোল ইন্ডিয়া লিমিটেড বিশ্বের বৃহত্তম কয়লা খনন সংস্থা। কয়লা উত্তোলন ও পরিবহণের কাজে প্রতি বছর ডিজেল জ্বালানী খাতে ৩ হাজার ৫০০ কোটি টাকা খরচ হয়। এমনকি, ডিজেল জ্বালানী ব্যবহারের পরিমাণও বিপুল, প্রায় ৪ লক্ষ কিলোলিটার।
রাষ্ট্রায়ত্ত্ব গেইল এবং বিইএমএল সংস্থার সঙ্গে সহযোগিতায় কোল ইন্ডিয়া লিমিটেড ১০০ টন কয়লা পরিবহণকারী দুটি ডিজেল চালিত ডাম্পারকে এলএনজি-তে রূপান্তরণের লক্ষ্যে একটি পাইলট বা পরীক্ষামূলক প্রকল্প গ্রহণ করেছে। এই লক্ষ্যে গেইল এবং বিইএমএল-এর সঙ্গে কোল ইন্ডিয়ার সমঝোতাপত্র বা মউ স্বাক্ষরিত হয়েছে। ডাম্পার দুটিতে এলএনজি চালিত যন্ত্রাংশ লাগানোর কাজ শেষ হলে তা ডিজেল এবং প্রাকৃতিক গ্যাস উভয় ধরণের জ্বালানীতেই চলবে। প্রাকৃতিক গ্যাস চালিত করা হলে পরিবহণের কাজে ব্যবহৃত ডাম্পারগুলি বাবদ খরচ কমবে এবং দূষণ হ্রাস পাবে।
কোল ইন্ডিয়ার বিভিন্ন কয়লা খনিতে ২ হাজার ৫০০টির বেশি ডাম্পার রয়েছে। সংস্থার কাজকর্ম পরিচালনায় যে পরিমাণ জ্বালানী ব্যবহার হয়, তার মধ্যে ৬৫ থেকে ৭০ শতাংশই ডিজেল খরচ হয় ডাম্পারের কাজে। ধীরে ধীরে ডাম্পারগুলি এলএনজি চালিত করা হলে ডিজেলের ব্যবহার ৩০ থেকে ৪০ শতাংশ কমবে এবং জ্বালানী খাতে ব্যয় প্রায় ১৫ শতাংশ হ্রাস পাবে। এর ফলে, বার্ষিক সাশ্রয়ের পরিমাণ দাঁড়াবে ৫০০ কোটি টাকা।
সারা বিশ্বজুড়ে খনিতে ব্যবহৃত ডাম্পার ডিজেলের পরিবর্তে এলএনজি চালিত হয়ে উঠছে। ইতিমধ্যেই মার্কিন যুক্তরাষ্ট্র, কানাডা, মেক্সিকো, রাশিয়া ও ঘানাতে এলএনজি চালিত ডাম্পার ব্যবহার করা হচ্ছে।
CG/BD/AS/
(Visitor Counter : 116
শিল্পওবাণিজ্যমন্ত্রক
ই-কমার্সের প্রত্যক্ষ বিদেশি বিনিয়োগ নীতি
নয়াদিল্লি, ০৪ ফেব্রুয়ারি, ২০১৯
ই-কমার্স সংক্রান্ত কেন্দ্রীয় সরকারের প্রত্যক্ষ বিদেশি বিনিয়োগের নীতি যথাযথভাবে কার্যকর করতে এক্ষেত্রে কয়েকটি শর্ত রাখা হয়েছে।তার একটি শর্ত হ’ল –কোনও সংস্থা বা একই গোষ্ঠীর পৃথক পৃথক সংস্থা যদি ই-কমার্স বাজারে যুক্ত থাকে, বা ই-কমার্সের মাধ্যমে নিজেদের সামগ্রীগুলির বিক্রয়ের ওপর নিয়ন্ত্রণ রাখে, তা হলে তারা সংস্থার প্ল্যাটফর্মে নিজেদের সামগ্রী বিক্রি করতে পারবে না।দ্বিতীয়ত, ই-কমার্স বাজারের সংস্থা কোনও বিক্রেতাকে তাঁর সামগ্রী কেবল নিজের প্ল্যাটফর্মেই বিক্রি করতে বাধ্য করতে পারবে না।
পয়লা ফেব্রুয়ারি থেকে শর্তগুলি লাগু হ’ত।কিন্তু দিন পিছোনোর আবেদন করা হয়েছে।২০০০ সালে ই-কমার্সে প্রত্যক্ষ বিদেশি বিনিয়োগ নীতি বি-টু-বি ব্যবসায় ১০০ শতাংশ প্রত্যক্ষ বিদেশি বিনিয়োগ সংক্রান্ত নীতি-নির্দেশিকা জারি করা হয়।
ই-কমার্সের জাতীয় নীতি প্রণয়ন করতে বিভিন্ন মন্ত্রক, দপ্তর, রিজার্ভ ব্যাঙ্ক, শিল্প ক্ষেত্র, ই-কমার্স সংস্থা, টেলিকম সংস্থা, তথ্য প্রযুক্তি সংস্থা ও পেমেন্ট সংস্থাগুলির প্রতিনিধিদের সঙ্গে আলোচনা করা হয়েছে।ই-কমার্স ক্ষেত্রের সমস্যাগুলি কেন্দ্রীয় সরকার নিয়মিতভাবে পর্যালোচনা করে।
আগামীদিনে বিভিন্ন কারণে ই-কমার্স ক্ষেত্র আরও বিকশিত হবে বলে আশা করা হচ্ছে।ই-কমার্সের প্রত্যক্ষ বিদেশি বিনিয়োগের নীতি অপরিবর্তিত রয়েছে।এই নীতি সঠিকভাবে রূপায়িত হলে ই-কমার্স ক্ষেত্রের বিকাশ দীর্ঘমেয়াদি হবে। আজ লোকসভায় লিখিতভাবে এই তথ্য জানান কেন্দ্রীয় বাণিজ্য ও শিল্প প্রতিমন্ত্রী সি আর চৌধুরী।
CG/SC/SB
(Visitor Counter : 125
স্বাস্থ্যওপরিবারকল্যাণমন্ত্রক
আয়ুষ্মান ভারত যোজনার আওতায় উপকৃতদের তালিকা
নতুন দিল্লি, ৯ ফেব্রুয়ারি, ২০২১
আয়ুষ্মান ভারত- প্রধানমন্ত্রী জন আরোগ্য যোজনায় গত ৪ ফেব্রুয়ারি পর্যন্ত ২৪ হাজার ৩২১টি নথিভুক্ত স্বাস্থ্য পরিষেবার মাধ্যমে ১৯,৭১৪ কোটি টাকা অনুমোদিত হয়েছে। উপকৃত হয়েছেন ১.৫৯ কোটি ভর্তি রোগী।
আয়ুষ্মান ভারত- প্রধানমন্ত্রী আরোগ্য যোজনার মাধ্যমে প্রতিবছর পরিবার পিছু ৫ লক্ষ টাকার স্বাস্থ্য বীমার সংস্থান রয়েছে। আর্থিক দিক থেকে দুর্বলতর মানুষ এই পরিষেবার সুযোগ পান। সারাদেশে এই যোজনার আওতায় ১০.৭৪ কোটি পরিবার অন্তর্ভুক্ত হয়েছিল।
পরবর্তীকালে আরও ১৩.১৭ কোটি পরিবার এর আওতায় আসায় মোট মোট প্রায় ৬৫ কোটি মানুষ এই যোজনার সুযোগ নিতে পারবেন।
রাজ্যসভায় আজ এক লিখিত প্রশ্নের উত্তরে কেন্দ্রীয় স্বাস্থ্য ও পরিবার কল্যাণ প্রতিমন্ত্রী অশ্বিনীকুমার চৌবে এই তথ্য জানিয়েছেন।
পশ্চিমবঙ্গ সরকার আয়ুষ্মান ভারত যোজনা প্রারম্ভিক ভাবে শুরু করলেও পরে তা প্রত্যাহার করে নেয়। এই যোজনায় এ পর্যন্ত ৩৩টি রাজ্যে মোট ১৩৬১৭২০৭৫ টি ই-কার্ড তৈরি করা হয়েছে বলে জানা গেছে।
প্রতিরক্ষামন্ত্রক
ই-সঞ্জীবনী ওপিডিতে প্রাক্তন সেনা চিকিৎসকদের পরিষেবা শুরু
নতুন দিল্লি, ৭ মে, ২০২১
প্রতিরক্ষা সচিব ডঃ অজয় কুমার, আইএএস এবং সশস্ত্র বাহিনী মেডিকেল সার্ভিসেসের  মহা নির্দেশক ভাইস অ্যাডমিরাল রজত দত্ত, এভিএসএম, এসএম, ভিএসএম, পিএইচএস, দেশের ডাকে এগিয়ে আসা প্রাক্তন সেনা চিকিৎসকদের উদ্দেশ্যে আজ তাদের বক্তব্য রেখেছেন। প্রাক্তন সেনা চিকিৎসকেরা এখন "ই-সঞ্জীবনী ওপিডিতে প্রাক্তন সেনা চিকিৎসকদের দ্বারা অনলাইন কাউন্সেলিং সার্ভিসের" সাহায্যে ভারতের সকল নাগরিকের জন্য পরিষেবা দেবেন।
ই-সঞ্জীবনী ওপিডি হল ভারত সরকারের একটি ফ্ল্যাগশিপ টেলিমেডিসিন প্ল্যাটফর্ম যেটি মোহালির সেন্টার ফর ডেভেলপমেন্ট অফ অ্যাডভান্সড কম্পিউটিং  কেন্দ্রীয় স্বাস্থ্য ও পরিবার কল্যাণ মন্ত্রকের তত্ত্বাবধানে খুব ভালভাবে কাজ করছে। এই প্ল্যাটফর্মটি যে কোনও ভারতীয় নাগরিককে বিনামূল্যে চিকিৎসা সংক্রান্ত পরামর্শ প্রদান করে। তবে কোভিডের সংক্রমণ বৃদ্ধির সাথে সাথে চিকিৎসকের চাহিদা বাড়ছে এবং কোভিডের ওয়ার্ডের চিকিৎসার কারণে চিকিৎসকদের ঘাটতি দেখা দিয়েছে। এমন পরিস্থিতিতে প্রাক্তন সেনা চিকিৎসকরা সাহায্যের জন্য এগিয়ে আসছেন।
সদর দফতরের ইন্টিগ্রেটেড ডিফেন্স স্টাফের মেডিকেল শাখা, কর্মরত এবং অবসরপ্রাপ্ত প্রতিরক্ষা কর্মীদের জন্য একটি টেলিমেডিসিন পরিষেবা প্রদান করে। তারাই করোনা সংক্রমণের পরিপ্রেক্ষিতে স্বাস্থ্য ও পরিবার কল্যাণ মন্ত্রক এবং এন আই সি’র সহযোগিতায় দেশের অসামরিক রোগীদের জন্য এই ওপিডি চালু করেছে। আইডিএস মেডিকেলের ডেপুটি চিফ অবসরপ্রাপ্ত সব এএফএমএস চিকিৎসক কে এই প্ল্যাটফর্মে যোগদানের জন্য এবং এই সঙ্কটের সময়ে ভারতের নাগরিকদের মূল্যবান পরামর্শ দেওয়ার আহ্বান জানিয়েছেন।
অবসরপ্রাপ্ত সেনা চিকিৎসকদের কাছ থেকে ভাল সাড়া পাওয়া গেছে এবং শিগগিরই অনেক অবসরপ্রাপ্ত সেনা চিকিৎসকরা এতে যোগ দেবেন বলে আশা করা হচ্ছে।
(SDG/
কর্মী, জন-অভিযোগএবংপেনশনমন্ত্রক
অবসরের বয়স
নয়াদিল্লি, ২৭ নভেম্বর, ২০১৯
বর্তমানে অবসরের বয়স ৬০ বছর থেকে কমিয়ে ৫৮ বছর করার প্রস্তাব সরকারের কাছে নেই। তবে, ১৯৭২ – এর সেন্ট্রাল সিভিল সার্ভিসেস্   রুলস্ - এর ৪৮ নম্বর নিয়োগ, মৌলিক নিয়মাবলী  এবং ১৯৫৮-র অল ইন্ডিয়া সার্ভিসেস্ রুলস্ অনুযায়ী জনস্বার্থে যদি দেখা যায় কোনও সরকারি কর্মচারীর মধ্যে ন্যায়-পরায়ণতার অভাব রয়েছে, তা হলে তাঁকে আগেই অবসর গ্রহণ করিয়ে দিতে পারে সরকার। এক্ষেত্রে, সরকার লিখিতভাবে তিন মাস আগেই অবসর গ্রহণের নোটিশ দেয় অথবা অবসর গ্রহণ করিয়ে দেওয়ার নোটিশ ধরানোর পরিবর্তে তিন মাসের বেতন দেওয়ার ব্যবস্থা করতে পারে, যদি না সেই কর্মচারী ‘গ্রুপ-এ’ বা ‘গ্রুপ-বি’র কর্মচারী হন অথবা অস্থায়ীভাবে কাজ করেন কিংবা সরকারি চাকরিতে ৩৫ বছর বয়সের আগে বা ৫০ বছর বয়সের পর নিয়োজিত হন।
আজ লোকসভায় লিখিতভাবে এই তথ্য জানান স্বাধীন দায়িত্বপ্রাপ্ত কেন্দ্রীয় উত্তর-পূর্বাঞ্চল বিকাশ, প্রধানমন্ত্রীর দপ্তর, কর্মচারী, জনঅভিযোগ ও পেনশন এবং আনবিক শক্তি ও মহাকাশ প্রতিমন্ত্রী ডঃ জিতেন্দ্র সিং।
SSS/SB
(Visitor Counter : 54
স্বাস্থ্যওপরিবারকল্যাণমন্ত্রক
ডঃ হর্ষবর্ধন জাতীয় স্বাস্হ্য সংক্রান্ত পরিকল্পনার ডিজিটাল সংস্করণ প্রকাশ করলেন
নয়াদিল্লি, ১৫ জুলাই, ২০১৯
কেন্দ্রীয় স্বাস্হ্য এবং পরিবার কল্যাণ মন্ত্রী ডঃ হর্ষবর্ধন বিভিন্ন সূত্র থেকে প্রাপ্ত তথ্য সংগ্রহ করে জাতীয় স্বাস্হ্য সংক্রান্ত পরিকল্পনার ডিজিটাল সংস্করণ আজ প্রকাশ করলেন। এই উপলক্ষ্যে আয়োজিত এক অনুষ্ঠানে তিনি বলেন, প্রধানমন্ত্রী শ্রী নরেন্দ্র মোদীর তত্তাবধানে সকলের জন্য উচ্চমানের স্বাস্হ্য পরিষেবা নিশ্চিত করা সরকারের লক্ষ্য। শ্রী হর্ষবর্ধন এই সংস্করণটির বিষয়ে সংশ্লিষ্ট সকলের মূল্যবান মতামত পাঠানোর জন্য অনুরোধ জানান। তিনি বলেন, ডিজিটাল পদ্ধতিতে সুসংহতভাবে সকলকে নিয়ে স্বাস্হ্য ক্ষেত্রে কাজ করতে হবে। এর মাধ্যমে শক্তিশালী জাতি গড়ে তোলা সম্ভব। সরকার আন্তর্জাতিক মানে স্বাস্হ্য পরিষেবা প্রদানে অঙ্গিকারবদ্ধ। এই ক্ষেত্রে দ্রুত সংস্কারের ফলে মানুষ আরও ভালো পরিষেবার সুযোগ পাবেন।
CG/CB/NS
(Visitor Counter : 145
কেন্দ্রীয়মন্ত্রিসভা
পি এম কিষান প্রকল্প যেকোন পরিমাণ জমির মালিকের ক্ষেত্রে প্রযোজ্য হবে
মন্ত্রিসভার প্রথম বৈঠকে ঐতিহাসিক এই সিদ্ধান্তে ১৪.৫ কোটি কৃষক উপকৃত হবেন
নয়াদিল্লি, ৩১ মে, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে প্রধানমন্ত্রী কিষান সম্মান নিধি  কর্মসূচীর পরিধি বাড়ানো হল। এর ফলে যাঁদের জমি রয়েছে সেই সব কৃষকরাই এর আওতায় আসবেন।
নতুন সিদ্ধান্তে পিএম-কিষান প্রকল্পে আরো দুই কোটি অতিরিক্ত কৃষক আসবেন। এর ফলে দেশে ১৪.৫ কোটি কৃষক মানুষ উপকৃত হবেন। কেন্দ্রের এর ফলে ২০১৯-২০ অর্থ বর্ষে ৮৭,২১৭.৫০ কোটি টাকা ব্যয় হবে বলে মনে করা হচ্ছে। মন্ত্রিসভার আজকের এই সিদ্ধান্তে প্রধানমন্ত্রী কৃষকদের উদ্দেশ্যে সাধারণ নির্বাচনে যে অঙ্গীকার করেছিলেন তা বাস্তবায়িত হবে। মন্ত্রিসভার আজকের বৈঠকে ঝাড়খন্ডের অসম্পূর্ণ জমি সংক্রান্ত তথ্য অথবা অসম, মেঘালয় , জম্মু কাশ্মীরে আধার নথিভুক্তর কাজ পুরো না হওয়ায় যে সমস্যা হচ্ছিল, তা সমাধান করা হয়েছে।
২০১৯-২০ অন্তর্বর্তী বাজেটের ঘোষণা অনুযায়ী পি এম-কিষান যোজনার আওতায় যাঁদের ২ হেক্টর পর্যন্ত চাষের জমি রয়েছে, তাঁদের ব্যাঙ্ক একাউন্টে বছরে তিনবার ২০০০ টাকা করে, অর্থাৎ মোট ৬হাজার টাকা দেওয়া হবে। এখনো পর্যন্ত প্রথম কিস্তিতে ৩.১১কোটি এবং দ্বিতীয় কিস্তিতে ২.৬৬ কোটি উপভোক্তা এই যোজনায় উপকৃত হয়েছেন।
SSS/CB
(Visitor Counter : 1338
কৃষিমন্ত্রক
গ্রামীণ ভারত ও কৃষি ক্ষেত্রের বিকাশে দুটি অধ্যাদেশ জারি করলেন রাষ্ট্রপতি
নয়াদিল্লি, ০৫ জুন, ২০২০
আত্মনির্ভর ভারত অভিযানের অঙ্গ হিসাবে কৃষকদের আয় বাড়াতে কেন্দ্রীয় সরকার কৃষি ক্ষেত্রে সংস্কারের জন্য যে ঐতিহাসিক সিদ্ধান্তের কথা ঘোষণা করেছে, তার প্রেক্ষিতে রাষ্ট্রপতি কৃষি ও সহযোগী ক্ষেত্রে যুক্ত কৃষকদের কল্যাণে গ্রামীণ ভারতের সার্বিক অগ্রগতির জন্য দুটি অধ্যাদেশ জারি করেছেন। এই অধ্যাদেশ দুটি হ’ল –
১) কৃষিজ পণ্যের ব্যবসা ও বাণিজ্য  অধ্যাদেশ ২০২০
২) মূল্য নিশ্চয়তা সংক্রান্ত কৃষক সমঝোতা  এবং কৃষি পরিষেবা অধ্যাদেশ ২০২০
কেন্দ্রীয় সরকার কৃষিজ পণ্যের বিপণনের জন্য সুসংবদ্ধ ও সুচিন্তিত পদক্ষেপ গ্রহণ করেছে। এর উদ্দেশ্য হ’ল –কৃষকদের আয় বাড়ানো। কৃষিজ পণ্যের বিপণনে পর্যাপ্ত সুযোগ-সুবিধার ক্ষেত্রে বাধা-বিপত্তিগুলিকে স্বীকার করে নিয়ে সরকার ২০১৭ সালে আদর্শ কৃষিজ পণ্য ও গৃহ পালিত পশু বিপণন সংক্রান্ত খসড়া আইন নিয়ে আসে। সেই সঙ্গে, ২০১৮ সালে রাজ্যগুলির সুবিধার জন্য একই ধরনের একটি আইন কার্যকর করার কথা বলা হয়।
কোভিড-১৯ সঙ্কটের সময় যখন সমগ্র কৃষি ও সহযোগী ক্ষেত্র বিভিন্ন বিপত্তির সম্মুখীন হয়েছে, তখন সংশ্লিষ্ট এই দুটি ক্ষেত্রে কেন্দ্রীয় সরকারের সংস্কারমূলক গতিকে ত্বরান্বিত করার প্রয়োজনীয়তা দেখা দেয়। এই প্রেক্ষিতে কৃষিজ পণ্যের আন্তঃরাজ্য ও রাজ্যের বাইরে বিপণনের উপযুক্ত পরিবেশ গড়ে তোলার জন্য জাতীয় স্তরে একটি আইন কার্যকর করার প্রয়োজনীয়তা দেখা দেয়। সরকার এ বিষয়টিও স্বীকার করে নেয় যে, উৎপাদিত পণ্য ভালো দামে নিজেদের পছন্দ মতো জায়গায় বিক্রির অধিকার কৃষকদের রয়েছে। এই বিষয়গুলিকে বিবেচনায় রেখেই কেন্দ্রীয় সরকার সম্প্রতি ঐ দুটি অধ্যাদেশ জারির সিদ্ধান্ত নেয়।
কৃষিজ পণ্যের ব্যবসা-বাণিজ্য  অধ্যাদেশ ২০২০ – এই অধ্যাদেশ এমন এক অনুকূল বাতাবরণ গড়ে তুলবে, যা কৃষক ও ব্যবসায়ী উভয় পক্ষই সমান লাভবান হবেন। বিশেষ করে, বিকল্প বিপণন ব্যবস্থার মাধ্যমে কৃষিজ পণ্যের বিপণন প্রতিযোগিতা যেমন বাড়বে, তেমনই কৃষকরাও লাভজনক দাম পাবেন। একই সঙ্গে, কৃষিজ পণ্যের আন্তঃরাজ্য ও রাজ্যের বাইরে পরিবহণ ও বিপণনে আরও সুবিধা সৃষ্টি হবে। এছাড়াও, এই অধ্যাদেশের ফলে কৃষিজ পণ্যের বৈদ্যুতিন উপায়ে বিপণনের উপযুক্ত কাঠামো গড়ে উঠবে। এর ফলে, দুর্ঘটনাবশত যে কোনও কারণে কৃষিজ পণ্যের দাম পড়ে গেলে তা নিয়ন্ত্রণে কার্যকর ব্যবস্থা নেওয়া সম্ভব হবে।
মূল্য নিশ্চয়তা সংক্রান্ত কৃষক সমঝোতা  এবং কৃষি পরিবেষা অধ্যাদেশ ২০২০ – এই অধ্যাদেশ জাতীয় স্তরে কৃষি ক্ষেত্রের সার্বিক অগ্রগতিতে এমন এক কাঠামো গড়ে তুলবে, যার ফলে কৃষকদের সুরক্ষা ও ক্ষমতায়ন সুনিশ্চিত হবে। একই সঙ্গে, কৃষি-বাণিজ্য ফার্ম, প্রসেসর, হোলসেলর, রপ্তানিকারক বা বড় ব্যবসায়ীদের সঙ্গে কৃষকদের সরাসরি সংযোগ স্থাপন করা সহজ হবে। এই অধ্যাদেশের উদ্দেশ্য হ’ল – স্বচ্ছ ও ন্যায্য মূল্যে লাভজনক মূল্য কাঠামো গড়ে তোলার জন্য কৃষক ও সংশ্লিষ্ট ক্ষেত্রের বিক্রেতাদের মধ্যে এক পারস্পরিক স্বার্থবাহী সমঝোতা গড়ে তোলা, যাতে ভবিষ্যতে কৃষিজ পণ্যের বিক্রয় সুনিশ্চিত করা যায়।
উপরোক্ত এই দুই অধ্যাদেশের ফলে, কৃষিজ পণ্যের অবাধ বাণিজ্য সুনিশ্চিত হবে এবং কৃষি ক্ষেত্রে পৃষ্ঠপোষকদের বিনিয়োগে উৎসাহিত করে কৃষকদের ক্ষমতায়ন ঘটানো যাবে। সর্বোপরি, কৃষক সমাজের স্বাধীনতাই সবচেয়ে গুরুত্বপূর্ণ বিষয়।
এই দুই অধ্যাদেশের বিস্তারিত বিবরণ কৃষি, সহযোগিতা এবং কৃষক কল্যাণ দপ্তরের ওয়েবসাইটে  দেওয়া রয়েছে।
এই অধ্যাদেশ জারির প্রেক্ষিতে কেন্দ্রীয় কৃষি মন্ত্রী শ্রী নরেন্দ্র সিং তোমর আজ সব রাজ্যের মুখ্যমন্ত্রীদের চিঠি লিখে অধ্যাদেশ জারির বিষয়টি সম্বন্ধে অবগত করে কৃষি ক্ষেত্রে সংস্কারের লক্ষ্যে এই অধ্যাদেশ কার্যকর করার জন্য তাঁদের আন্তরিক সহযোগিতা চেয়েছেন।
(CG/BD/SB
মানবসম্পদবিকাশমন্ত্রক
প্রতিভাবান ও মেধাবী শিশুদের জন্য প্রকল্প
নয়াদিল্লি, ২৭ জুলাই, ২০২২
‘ন্যাশনাল ট্যালেন্ট সার্চ’-এর আওতায় ভারত সরকার দেশের ২ হাজার মেধাবী ছাত্রছাত্রীকে স্কলারশিপ প্রদান করে থাকে। বেঙ্গালুরুর ইসরো-তে ‘প্রধানমন্ত্রী ইনোভেটিভ লার্নিং প্রোগ্রাম’ -এরও সূচনা করা হয়েছে। ছাত্রছাত্রীরা দক্ষতার পূর্ণ বিকাশের জন্য এবং সামাজিক অগ্রগতিতে তা যাতে পরিপূরক ভূমিকা নিতে পারে সেদিকে তাকিয়ে রাজ্য সরকারগুলির সক্রিয় সহযোগিতা ও পরামর্শের ভিত্তিতে প্রতিভাবান শিশুদের উৎকর্ষের বিকাশ এবং সঠিক দিশা-নির্দেশের জন্যই ‘ধ্রুব’-র সূচনা করা হয়েছে। বিজ্ঞান ও প্রযুক্তি দপ্তর, অটল ইনোভেশন মিশন, নীতি আয়োগ, ন্যাশনাল কাউন্সিল ফর এডুকেশন রিসার্চ অ্যান্ড ট্রেনিং , সেন্টার ফর কালচারাল রিসোর্সেস অ্যান্ড ট্রেনিং  এবং সংস্কৃতি মন্ত্রকের অধীন সঙ্গীত নাটক অ্যাকাডেমি-র সঙ্গে পরামর্শক্রমে মুখ্য বিজ্ঞান উপদেষ্টার নেতৃত্বে একটি উপদেষ্টা কমিটি নবম থেকে দ্বাদশ শ্রেণীর বিজ্ঞান শাখা ও পারফর্মিং আর্ট বিভাগ থেকে ছাত্রছাত্রীদের নির্বাচন করে থাকে।
আজ রাজ্যসভায় এক প্রশ্নের লিখিত জবাবে এ তথ্য জানিয়েছেন শিক্ষা প্রতিমন্ত্রী শ্রীমতী অনপূর্ণা দেবী।
(PG/AB/DM
তথ্যওসম্প্রচারমন্ত্রক
৫২ তম ভারতীয় আন্তর্জাতিক চলচ্চিত্র উৎসবের সমাপ্তি অনুষ্ঠানে ষষ্ঠ ব্রিকস চলচ্চিত্র উৎসবের পুরস্কার ঘোষণা করা হয়েছে
মুম্বাই, পানাজি, ২৮ নভেম্বর, ২০২১
ষষ্ঠ ব্রিকস চলচ্চিত্র উৎসবে সেরা চলচ্চিত্রের পুরস্কার জিতে নিয়েছে অ্যামি জেফতার পরিচালিত দক্ষিণ আফ্রিকার চলচ্চিত্র ‘বারাকাত’ এবং লিউবভ বোরিসোভা পরিচালিত রাশিয়ান চলচ্চিত্র ‘দ্য সান অ্যাবভ মি নেভার সেটস’। ২০ থেকে ২৮ নভেম্বর পর্যন্ত গোয়ায় ৫২ তম আন্তর্জাতিক চলচ্চিত্র উৎসবের পাশাপাশি এই প্রথম ব্রিকস চলচ্চিত্র উৎসবও অনুষ্ঠিত হয়েছিল।
মানবিক আবেগের উজ্জ্বল চলচ্চিত্রায়ণ এবং অসামান্য গল্প বলার ভঙ্গির জন্য এই চলচ্চিত্র দুটিকে পুরস্কৃত করা হয়েছে। চলচ্চিত্রের উৎকর্ষতা এবং প্রতিভা সম্পর্কে ব্রিকস জুরি চেয়ারপার্সন রাহুল রাওয়াইল জানান, এই বছরের জুরি সদস্য হিসেবে বেশ কিছু দক্ষ লোক ছিলেন, যাঁরা এই দুটি চলচ্চিত্রকে সেরা হিসেবে বেছে নিয়েছেন। সংস্কৃতি ভিন্ন হতে পারে, কিন্তু চলচ্চিত্রের মাধ্যমে তা যখন পর্দায় উঠে আসে তখন সব কিছুর মধ্যে যোগসূত্র রচনা করে। বাস্তব পৃথিবীও এমনই হওয়া উচিত বলে মন্তব্য করেন তিনি।
সেরা চলচ্চিত্র ‘বারাকাত’ ২০২২ সালের ৯৪ তম অ্যাকাডেমি পুরস্কারে সেরা আন্তর্জাতিক কাহিনী চিত্রের জন্য মনোনীত হয়েছে। এই চলচ্চিত্রটি বিভিন্ন আন্তর্জাতিক চলচ্চিত্র উৎসবে একাধিক পুরস্কারও জিতেছে।
অন্যতম সেরা চলচ্চিত্র ‘দ্য সান অ্যাবভ মি নেভার সেটস’-তে রাশিয়া কথা সাহিত্যের এক অনুপ্রেরণামূলক দিক গল্পের মাধ্যমে তুলে ধরা হয়েছে। তথ্য চিত্র ‘আনা’-এর জন্য শ্রেষ্ঠ পরিচালকের পুরস্কার জিতেছেন ব্রাজিলিয়ান চলচ্চিত্র নির্মাতা লুসিয়া মুরাত। ভারতীয় অভিনেতা ধনুশ ‘ওসুরান’ চলচ্চিত্রে অসামান্য অভিনয়ের জন্য সেরা অভিনেতার পুরস্কার জিতেছেন। ব্রাজিলিয়ান অভিনেত্রী লারা বোল্ডোরিনি ‘অন হুইলস’ চলচ্চিত্রে অভিনয়ের জন্য সেরা অভিনেত্রীর পুরস্কার জিতেছেন। এছাড়াও পরিচালক ইয়ান হানকে ‘এ লিটিল রেড ফ্লাওয়ার ফ্রম চায়না’ চলচ্চিত্রের জন্য জুরি স্পেশাল মেনশন পুরস্কার প্রদান করা হয়েছে।
এই পুরস্কার বিতরণী অনুষ্ঠানে উপস্থিত ছিলেন কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর। তিনি এই পুরস্কার তুলে দেন। এবছর ভারতীয় আন্তর্জাতিক চলচ্চিত্র উৎসবে ব্রিকস গোষ্ঠীভুক্ত এই ৫টি প্রধান উদীয়মান অর্থনীতি এবং বিশ্বের শীর্ষস্থানীয় চলচ্চিত্র প্রযোজনামূলক দেশগুলিকে একত্রিত করা হয়। এই প্রতিযোগিতামূলক উৎসবে ৫ জন সদস্যকে নিয়ে একটি জুরি গঠিত হয়। ব্রিকস গোষ্ঠীভুক্ত দেশগুলি থেকে একজন করে এই জুরির সদস্য ছিলেন।
CG/SS/SKD/
(Visitor Counter : 91
শিল্পওবাণিজ্যমন্ত্রক
মৎস্য চাষ ক্ষেত্রে ভর্তুকি বিষয়ে আলোচনার ওপর ডব্লিউটিও-এর মন্ত্রী পর্যায়ের বৈঠকে কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েলের জোরালো বক্তব্য
নতুন দিল্লি, ১৫ জুলাই, ২০২১
মৎস চাষ ক্ষেত্রে ভর্তুকি বিষয়ে আলোচনার ওপর বিশ্ব বাণিজ্য সংস্থা -এর মন্ত্রী পর্যায়ের বৈঠকে কেন্দ্রীয় বাণিজ্য ও শিল্প মন্ত্রী শ্রী পীযুষ গোয়েল জানান, এই গুরুত্বপূর্ণ মৎস্য চাষের ক্ষেত্রে ভর্তুকি বিষয়ে আলোচনায় আজ মন্ত্রী পর্যায়ের বৈঠকে যোগ দিতে পেরে যথেষ্টই খুশি। এই উদ্যোগের জন্য ডব্লিউটিও-এর মহানির্দেশক ডঃ এনগোজি-কে বিশেষ ধন্যবাদ জানান তিনি।
তিনি বলেন, ভারত এ বিষয়ে যথেষ্টই আগ্রহী। কারণ অনেক দেশ অযৌক্তিকভাবে ভর্তুকি গ্রহণ করছে এবং অতিরিক্ত মাছ ধরার ফলে ভারতীয় মৎস্যজীবীদের জীবন জীবিকায় ক্ষতি হচ্ছে। এক্ষেত্রে সঠিক ভারসাম্য বজায় রাখা এবং ন্যায় সঙ্গত দিশা খুঁজে বের করা প্রয়োজন।
উরুগুয়েতে বৈঠক চলাকালীন যে ভুলগুলি হয়েছিল তার পুনরাবৃত্তি কখনই হওয়া উচিত নয় বলে মন্তব্য করেন তিনি। এতে নির্দিষ্ট কয়েকটি উন্নত দেশ বিশেষত কৃষি ক্ষেত্রে অসম বাণিজ্য অধিকারের সুযোগ পেয়েছিল। অন্যাদিকে, উন্নয়নশীল দেশগুলি শিল্প অথবা কৃষি ক্ষেত্রে তাদের দক্ষতা এবং সম্পদকে কাজে লাগানোর জন্য যথাযথ সহায়তা পায়নি। মৎস্য শিকার বিশ্বজুড়ে সাধারণ মানুষের কাছে এটি একটি অনন্য পেশা। সুতরাং এক্ষেত্রে একটি ন্যায় সঙ্গত পদ্ধতি থাকা উচিত বলে তিনি জানান। যে কোনো ভারসাম্যহীন বা অসম চুক্তি বর্তমানে মৎস্য শিকার ক্ষেত্রে বাধা এবং ভবিষ্যতে প্রয়োজনীয়তা পূরণে প্রতিবন্ধকতা সৃষ্টি করতে পারে। তাই এক্ষেত্রে স্থিতিশীলতার বিষয়ে আলোচনা করার পাশাপাশি দূষণ রোধ এবং অযৌক্তিকভাবে মাছ ধরার সম্ভাবনা হ্রাসের দায়িত্ব গ্রহণ নিয়েও মত প্রকাশ করা প্রয়োজন।
তিনি বলেন, যে কোনো দেশের উন্নয়নের ওপর ভিত্তি করে কোনো চুক্তি লাগু করা প্রয়োজন। বর্তমানে মৎস্য চাষ ব্যবস্থাপনা অনেক ক্ষেত্রেই যে কোনো দেশের অর্থনৈতিক সক্ষমতাকে প্রতিফলিত করে। তাই বর্তমান এবং ভবিষ্যতের সঙ্গে ভারসাম্য বজায় রেখে কোনো চুক্তি কার্যকর করতে হবে। তিনি বলেন, চুক্তি ক্ষেত্রে ভারসাম্যহীনতা দেখা দিলে মৎস্যজীবী সম্প্রদায়ের ওপর বিরূপ প্রভাব পড়তে পারে। বেশিরভাগ উন্নয়নশীল দেশে মৎস্য চাষ ক্ষেত্রে তুলনামূলকভাবে কম ভর্তুকি প্রদান করা হয়ে থাকে। ভারতের মতো দেশগুলিতে যেখানে এই ক্ষেত্রের বিপুল সম্ভাবনা রয়েছে, তাই ভবিষ্যতের দিকে তাকিয়ে ভর্তুকি প্রদান করা প্রয়োজন।
বর্তমান পরিস্থিতিতে মৎস্য শিকার ক্ষেত্রে উন্নত ও উন্ননশীল দেশগুলির মধ্যে বৈষম্য তৈরি হয়েছে। এই পরিস্থিতিতে শুধুমাত্র উন্নত দেশগুলিতে ভর্তুকি প্রদান অব্যাহত রাখা সঠিক নয়। জ্বালানি ক্ষেত্রে সুনির্দিষ্টভাবে ভর্তুকি প্রদান যদি একটি শৃঙ্খলার আওতায় না নিয়ে আসা হয়, তবে এই বৈষম্য আরও বাড়তে থাকবে বলেও মত প্রকাশ করেন তিনি।
কেন্দ্রীয় মন্ত্রী বলেন, যে কোনো নতুন চুক্তি অবশ্যই বর্তমান আন্তর্জাতিক ব্যবস্থাপনা এবং সমুদ্র আইনের ওপর ভিত্তি করে তৈরি করতে হবে। উপকূলীয় রাজ্যে সার্বভৌমত্ব অধিকারগুলিকে এর মধ্যে অন্তর্ভুক্ত করতে হবে। ভারত এক্ষেত্রে একটি ন্যায় সঙ্গত কার্যকরি পদক্ষেপ গ্রহণ করেছে। শুধুমাত্র দেশের দরিদ্র মৎস্যজীবীদের জীবিকা নির্বাহের জন্যই নয়, সকলের জন্য খাদ্য সুরক্ষা, মৎস্য চাষের ক্ষেত্রে বিকাশের জন্য প্রয়োজনীয় নীতি গ্রহণ করাও হয়েছে। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার ভারতীয় মৎস্যজীবীদের জীবন জীবিকার মানোন্নয়নে প্রতিশ্রুতিবদ্ধ। তাই মৎস্য চাষ ক্ষেত্রে বর্তমান ও ভবিষ্যতে প্রয়োজনীয়তা পূরণ করা অবশ্যই প্রয়োজন বলে মন্তব্য করেন তিনি।
CG/SS/SKD
(Visitor Counter : 106
জাহাজচলাচলমন্ত্রক
কলকাতার শ্যামাপ্রসাদ মুখোপাধ্যায় বন্দর ভিজিল্যান্স সচেতনতা সপ্তাহ উদযাপন শুরু করেছে
নয়াদিল্লী, ২৬ অক্টোবর, ২০২১
কলকাতার শ্যামাপ্রসাদ মুখোপাধ্যায় বন্দর আজ থেকে ২০২১-এর ভিজিল্যান্স সচেতনতা সপ্তাহ উদযাপন শুরু করেছে। এই উপলক্ষ্যে বন্দরের ডেপুটি চেয়ারম্যান এবং বিভিন্ন দপ্তরের প্রধানদের উপস্থিতিতে চেয়ারম্যান শ্রী বিনীত কুমার সততার শপথবাক্য পাঠ করান। অনুষ্ঠানে রাষ্ট্রপতি, প্রধানমন্ত্রী এবং চিফ ভিজিল্যান্স কমিশনারের বার্তা পাঠ করা হয়।
জনস্বার্থ সংক্রান্ত বিভিন্ন তথ্য এবং তথ্য প্রদানকারীদের সুরক্ষার বিষয়ে একটি বিশেষ অনুষ্ঠানের আয়োজন করা হয়। ডিজিটাল পদ্ধতিতে লাইভ সার্টিফিকেট সংক্রান্ত তথ্য অনুষ্ঠানে উপস্থিত সকলকে জানানো হয়। এছাড়াও কলকাতা ও হলদিয়া ডকে প্রযুক্তি নির্ভর বিভিন্ন উদ্যোগ সম্পর্কে বিস্তারিতভাবে আলোচনা হয়েছে। বন্দরের চেয়ারম্যান শ্রী বিনীত কুমার উপস্থিত সকলকে অভ্যন্তরীন বিভিন্ন প্রক্রিয়ার মানোন্নয়ন সহ দপ্তরের কাজকর্মের উন্নতির বিভিন্ন প্রক্রিয়ার কথা উল্লেখ করেন।
CG/CB /NS
(Visitor Counter : 104
বিজ্ঞানওপ্রযুক্তিমন্ত্রক
সিএসআর তহবিলের সদ্ব্যবহার নিয়ে একদিনের কর্মশিবির
কলকাতা, ১২ ফেব্রুয়ারি, ২০২০
কর্পোরেট সামাজিক দায়বদ্ধতা  তহবিলের যথাযথ ব্যবহার নিয়ে মঙ্গলবার দুর্গাপুরের দ্য কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ - সেন্ট্রাল মেকানিক্যাল ইঞ্জিনিয়ারিং রিসার্চ ইনস্টিটিউট  প্রতিষ্ঠানে এক কর্মশিবিরের আয়োজন করা হয়। কর্মশিবিরে অসরকারি সংগঠনগুলির পাশাপাশি, সিএসআর তহবিলের সঙ্গে যুক্ত কর্মীরাও বিভিন্ন বিষয়ে মতবিনিময় করেন। শিবিরে পৌরোহিত্য করে সিএসআইআর-সিএমইআরআই-এর নির্দেশক অধ্যাপক হরিশ হিরানি বলেন, সিএসআর তহবিল এমনভাবে ব্যবহার করতে হবে যাতে দরিদ্র মানুষের জীবনযাপনে মানোন্নয়ন ঘটানো যায়। তিনি বলেন, এই কর্মশিবিরে উপস্থিত সংগঠনের প্রতিনিধিরা সিএসআইআর-সিএমইআরআই-এর পরিবেশ-বান্ধব বিভিন্ন প্রযুক্তির ব্যাপারে আরও গভীর চিন্তাভাবনা ও বিশ্লেষণে উৎসাহী হবেন। প্রধান অতিথি হিসেবে উপস্থিত দুর্গাপুরের এনএসপিসিএল-এর জেনারেল ম্যানেজার শ্রী এস এম চৌথাইওয়ালে এ ধরনের কর্মশিবির আয়োজনের জন্য সিএসআইআর-সিএমইআরআই-এর ভূমিকার প্রশংসা করে বলেন, এই প্রতিষ্ঠানটি পরিচ্ছন্ন ও দূষণমুক্ত প্রযুক্তির ক্ষেত্রে যে সাফল্য অর্জন করেছে তা পরিবেশের ওপর ইতিবাচক প্রভাব ফেলছে। তাঁর মতে, গ্রামীণ মানুষের ক্ষমতায়নের লক্ষ্যে প্রতিষ্ঠানের উদ্ভাবিত প্রযুক্তিগুলি পুনর্নবীকরণযোগ্য শক্তির ব্যবহার আরও বাড়ানোর ক্ষেত্রে বৈপ্লবিক পরিবর্তন নিয়ে আসতে পারে। সামাজিক উন্নয়ন ও কল্যাণের ক্ষেত্রে এই প্রতিষ্ঠানের অবদান অব্যাহত থাকবে বলে তিনি আশা করেন।
CG/BD/DM
(Visitor Counter : 68
প্রধানমন্ত্রীরদপ্তর
প্রধানমন্ত্রী ২০২৩এর সংসদ রত্ন পুরস্কার প্রাপ্ত সাংসদ সতীর্থদের অভিনন্দন জানিয়েছেন
নয়াদিল্লি, ২২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ২০২৩এর সংসদ রত্ন পুরস্কার প্রাপক সাংসদ সতীর্থদের অভিনন্দন জানিয়েছেন।
কেন্দ্রীয় সংসদ বিষয়ক মন্ত্রী শ্রী প্রহ্লাদ জোশীর একটি ট্যুইটের উল্লেখ করে প্রধানমন্ত্রী ট্যুইট করেছেন;
“অভিনন্দন সাংসদ সতীর্থদের যাঁদের সংসদ রত্ন পুরস্কার দেওয়া হবে। আশা করবো তাঁদের মূল্যবান অন্তদৃষ্টির দ্বারা সংসদীয় কাজকর্মকে তাঁরা সমৃদ্ধ করবেন।”
PG/AP/NS
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৮ সেপ্টেম্বর, ২০২১
দেশে গত ২৪ ঘণ্টায় এযাবৎ সর্বাধিক ২ কোটি ৫০ লক্ষ টিকাকরণ
দেশে গত ২৪ ঘণ্টায় নতুন করে আক্রান্তের সংখ্যা ৩৫,৬৬২
মোট আক্রান্তের মধ্যে সুস্পষ্টভাবে করোনায় আক্রান্তের হার ১.০২ শতাংশ
ভারতে সুস্পষ্টভাবে করোনায় আক্রান্তের সংখ্যা ৩ লক্ষ ৪০ হাজার ৬৩৯
জাতীয় স্তরে সুস্থতার হার বর্তমানে ৯৭.৬৫ শতাংশ
দেশে গত ২৪ ঘণ্টায় আরোগ্য লাভ করেছেন ৩৩,৭৯৮ জন, এর ফলে মোট সুস্থতার সংখ্যা ৩ কোটি ২৬ লক্ষ ৩২ হাজার ২২২
সাপ্তাহিক ভিত্তিতে আক্রান্তের হার ২.০২ শতাংশ, যা গত ৮৫ দিন ৩ শতাংশের নিচে
দৈনিক ভিত্তিতে আক্রান্তের হার ২.৪৬ শতাংশ, যা গত ১৯ দিন ৩ শতাংশের নিচে
দেশে এখনও পর্যন্ত নমুনা পরীক্ষার সংখ্যা ৫৫ কোটি ৭ লক্ষ
CG/BD/DM/
(
কর্পোরেটবিষয়সংক্রান্তমন্ত্রক
কর্পোরেট বিষয়ক মন্ত্রক কোভিড-১৯ উদ্ভূত পরিস্থিতিতে আইনমান্যতাকারী সংস্থাগুলিকে সুবিধা দিতে কোম্পানিজ ফ্রেশ স্টার্ট স্কিম, ২০২০ চালু করেছে এবং লিমিটেড লায়াবিলিটি পার্টনারশিপ স্কিম, ২০২০ সংশোধন করেছে
নয়াদিল্লি, ৩০ মার্চ, ২০২০
কোভিড-১৯ উদ্ভূত পরিস্থিতিতে আইনমান্যতাকারী কোম্পানি এবং লিমিটেড লায়াবিলিটি পার্টনারশিপ সংক্রান্ত সংস্থাগুলিকে কিছুটা রেহাই দিতে কেন্দ্রীয় কর্পোরেট বিষয়ক মন্ত্রক কোম্পানিজ ফ্রেশ স্টার্ট স্কিম ২০২০ চালু করেছে এবং লিমিটেড লায়াবিলিটি পার্টনারশিপ সেটেলমেন্ট স্কিম ২০২০’তে সংশোধন করেছে।
নতুন চালু হওয়া ফ্রেস স্টার্ট স্কিম এবং সংশোধিত লিমিটেড লায়াবিলিটি পার্টনারশিপ সেটেলমেন্ট স্কিমের সংশোধন কোম্পানিগুলিকে আরও উৎসাহিত করবে এবং আইন মেনে চলার বাধ্যবাধকতা থেকে কিছুটা রেহাই মিলবে। কোভিড-১৯ জনিত পরিস্থিতির প্রেক্ষিতে জনস্বাস্থ্য ক্ষেত্রে যে অভাবনীয় প্রভাব পড়েছে, তার প্রেক্ষিতেই মন্ত্রকের এই সিদ্ধান্ত। এই দুই প্রকল্পের গুরুত্বপূর্ণ একটি বৈশিষ্ট্য হ’ল – সংস্থাগুলি বিলম্বে কর দাখিলের ক্ষেত্রে অতিরিক্ত মাশুল মেটানোর দিক থেকে এককালীন ছাড় পাবে। এই প্রকল্প দুটির সুবিধা পয়লা এপ্রিল থেকে আগামী ৩০শে সেপ্টেম্বর পর্যন্ত পাওয়া যাবে। অবশ্য, মাশুল ছাড়ের এই সুবিধা কেবল বিলম্বে কর দাখিলের ক্ষেত্রেই মিলবে। অন্য কোনও সাবস্ট্যানটিভ আইন লঙ্ঘনের ক্ষেত্রে মিলবে না। কেন্দ্রীয় কর্পোরেট বিষয়ক মন্ত্রক এই প্রকল্প দুটির বিস্তারিত বিবরণ সম্পর্কে ৩০শে মার্চ সার্কুলার জারি করেছে।
(CG/BD/SB
প্রধানমন্ত্রীরদপ্তর
তেলেঙ্গনা রাজ্যের প্রতিষ্ঠা দিবসে প্রধানমন্ত্রী রাজ্যবাসীকে শুভেচ্ছা জানিয়েছেন
নতুনদিল্লি, ২রা জুন, ২০২১
প্রধানমন্ত্রী শ্রী নরেন্দ্র মোদী তেলেঙ্গানার প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “তেলেঙ্গানার প্রতিষ্ঠা দিবসে রাজ্যবাসীকে শুভেচ্ছা জানাই। এই রাজ্যের অনন্য সংস্কৃতি ও কঠোর পরিশ্রমী মানুষরা রাজ্যকে বিভিন্ন ক্ষেত্রে উৎকর্ষতার শীর্ষে নিয়ে গেছেন। তেলেঙ্গানার জনসাধারণের সুস্বাস্থ্য ও কল্যাণ কামনা করি।“
CG/CB
(Visitor Counter : 134
প্রধানমন্ত্রীরদপ্তর
গোয়ার প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর
নতুন দিল্লি, ৩০ মে, ২০২১
প্রধানমন্ত্রী শ্রী নরেন্দ্র মোদী গোয়ার প্রতিষ্ঠা দিবসে রাজ্যবাসীকে শুভেচ্ছা জানিয়েছেন ।
এক ট্যুইটবার্তায় প্রধানমন্ত্রী বলেছেন, ‘রাজ্যের প্রতিষ্ঠা দিবসে গোয়ার সাধারণ মানুষকে শুভেচ্ছা জানাচ্ছি । আশাকরি এই রাজ্য উন্নতির নতুন শিখরে পৌঁছোবে । আমি গোয়ার মানুষের সুস্বাস্থ্য ও মঙ্গল কামনা করছি’ ।
CG/SS/RAB
(
আইনওবিচারমন্ত্রক
২০১৯-এর লোকসভা নির্বাচনের বিজ্ঞপ্তিতে অনুমোদন দিল কেন্দ্রীয় মন্ত্রিসভা
নয়াদিল্লি, ১৩ মার্চ, ২০১৯
২০১৯-এর লোকসভা নির্বাচনের বিজ্ঞপ্তিতে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত নেওয়া হয়। জনপ্রতিনিধি আইন ১৯৫১-র ১৪ নম্বর ধারার ২ নম্বর উপধারা অনুযায়ী এই বিজ্ঞপ্তিতে অনুমোদন দেওয়া হয়। এতে নির্বাচন কমিশনের ঘোষিত দিনক্ষণ অনুযায়ী সংসদীয় সংবিধান মেনে জনপ্রতিনিধিদের নির্বাচন করতে আহ্বান জানানোর সংস্হান রয়েছে।
সপ্তদশ লোকসভা গঠনের জন্য নির্বাচনী প্রক্রিয়া শুরু করতেই এই বিজ্ঞপ্তি জারি করা হয়েছে।
CG/SS/NS
(Visitor Counter : 88